**Csorba Győző Könyvtár – Irodalmi kvíz (2016. október)**

**63 éves**

**PARTI NAGY LAJOS**

([Szekszárd](https://hu.wikipedia.org/wiki/Szeksz%C3%A1rd), [1953](https://hu.wikipedia.org/wiki/1953). [október 12.](https://hu.wikipedia.org/wiki/Okt%C3%B3ber_12.))

[**Kossuth-díjas**](https://hu.wikipedia.org/wiki/Kossuth-d%C3%ADj) **magyar költő, drámaíró, író, szerkesztő, kritikus**

*„… a nyelvhez való viszonyom miatt, <<tűnhetek posztmodernnek>> hogy nem a nyelven keresztül mondok ezt azt a világról, hanem a nyelvben, másként fogalmazva: a nyelv mond el engem, a mód, ahogyan használom.”* (Parti Nagy Lajos)

A helyes megfejtők között minden hónap végén könyvjutalmat sorsolunk ki.

A kvíz beküldési határideje 2016. október 31.

1. A szekszárdi születésű Parti Nagy Lajos (édesanyja Schuszter Mária, édesapja Nagy Lajos) egyik nagyszülője nevét (Parti) illesztette vezetékneve elé. Iskoláit Tolnán, Kaposváron, Székesfehérváron végezte, ahol 1972-ben érettségizett. A pécsi Tanárképző Főiskolán 1977-ben szerzett magyar-történelem szakos tanári diplomát.

Hol volt az első munkahelye?

1. a Jelenkor szerkesztőségében
2. a pécsi Városi Könyvtárban
3. a Csorba Győző Könyvtárban (akkor még Baranya Megyei Könyvtár)
4. A pécsi *Jelenkor* műhelyében – Csorba Győző, Bertók László közelében – „nevelkedett” költő a hetvenes években folyóiratokban és antológiákban publikált. 1980-ban jelent meg az a kötet, amelyben negyedmagával szerepelt.

Mi volt annak az első jelentős kötetnek a címe, amely négy fiatal pécsi költő (köztük Parti Nagy Lajos) verseit tartalmazta?

1. Sörhiány
2. Fél korsó hiány
3. Vagy akár egy teljes
4. „*A játék, a bolondozás szerves része a magyar költészeti hagyománynak*” – vallja Parti Nagy Lajos. 1982-ben jelent meg első önálló kötete, *Angyalstop*, majd a második, *Csuklógyakorlat* címmel. Már ezekben a verseskötetekben is tetten érhető a szerzőnek a nyelvi játékok és a nyelvi humor iránti fogékonysága, amely az 1990-es Szódalovaglás című verseskötetben teljesedett ki.

Ugyanabban az évben (mikor megjelent második kötete), hagyta el Pécset és költözött Budapestre, mint szabadfoglalkozású író.

Melyik évben?

1. 1985-ben
2. 1986-ban
3. 1987-ben
4. 1990-ben jelent meg a *Jelenkor* folyóiratban *A* *test angyala* című lányregény-paródiája, melyből megtudhatjuk, hogy Margittay Edina hogyan jobban lángra Balajthy Dénes rendező iránt. Parti Nagy Lajos ezzel a művével beírta magát a balgatatlanságba.

Kinek a nevében írta Parti Nagy Lajos a lányregény-paródiáját?

* 1. Sármelléki Jolán
	2. Margittay Edina
	3. Sárbogárdi Jolán
1. A négyes kérdés helyes válasza bekerült abba a Parti Nagy színműbe, ill. központi alakja annak a színdarabnak, melyet sokszor előadtak itthon és külföldön egyaránt. Pécsett a Janus Egyetemi Színház (1998) és a Pécsi Harmadik Színház (2008) játszotta.

Mi a darab címe?

* 1. Ibusár
	2. Mauzóleum
	3. Gézcsók
1. *A test angyala* első megjelenése után kéthetente tárcanovellákkal jelentkezett annak a lapnak felkérésére, melynek 1991 és 1993 között a versrovatát is szerkesztette. Ezekből az írásokból állt össze a *Se dobok, se trombiták* (1993), illetve *A hullámzó Balaton* (1994) elbeszéléskötetnek több mint a fele.

Melyik lapba írt tárcanovellákat?

* 1. Magyar Fórum
	2. ÉS
	3. Magyar Napló
1. Parti Nagy Lajos lírai életművének alappilléreit a *Szódalovaglás* (1990), az *Esti kréta* (1995), majd a *Grafitnesz* (2003) kötetek versei alkotják. Az alábbi idézet a Mester, *Csorba Győző* hetvenötödik születésnapjára írt köszöntő versből származik:

*„(Az ember érik, s rájön, hogy hiába,
a telt anyag mögött a szerkezet
nem az övé, csupán a minta váza,
hát jobb, ha mindent szépen visszavisz,
s egy cédulát ír: "gazda, isten áldjon,
a több Te vagy, és több nem mondható.")”*(A Csorba-kert)

Melyik „partinagyos” kötetben jelent meg a vers?

1. Mint szódás a lovát
2. Esti Gréta
3. Grafitszesz
4. A kötet, amiből a versrészlet származik, gyűjteményes kötet, minden vers benne van, amit a kilencvenes években publikált a költő.

Mi a címe a keresett versnek?

„*A Montmartre-on abszinttal, calvadossal*

*tölthettem volna még hány éjszakát,*

*de eljöttem a négyes villamossal,*

*hogy bámuljam a hajnali Blahát,*

*s leéljek itt, rossz presszó rossz zenésze,*

*ahol az ősz, e tonnaszám avar,*

*e könnyű árva trágya tengerésze*

*megannyiszor pöhölyként felkavar,*

*megforgat és levág a sárga földre,*

*ma erre rángat, holnap arra lök,*

*elhullott lombok rácsát járja föl-le,*

*mint kottarácsot részeg dallamok*.”

1. Három bárzong
2. Három bársong
3. Hárem bárzeng
4. A „hasonmás” témájú Parti Nagy regényben a hatalomra törő galambok létrehoznak egy galambbá átoperált főhőst (az írót), aki diktátori pozícióra tör, így jön létre a „*galember, azaz a galambember*”. „*A regényben a galambhoz fűződő hagyományos szimbólumok (béke, tisztaság, szeretet, szerelem) kifordítása, beszennyezése zajlik*.” (Németh Zoltán) „*Szatírikus negatív utópia*.” Így nevezte Máthé Andrea Parti Nagy regényét. A legtöbb negatív kritikát kapott Parti Nagy-mű. Tisztázatlan, ellentmondásos, megoldatlan, problematikus regény – mondta róla Margócsy István irodalomtörténész.

Mi a regény címe?

* 1. A galember
	2. Hősöm tere
	3. Hősöm Teri
1. Szabadszájú próza, roncsolt nyelv, irónia, paródia, közhelyek kifordítása, a magyar irodalmi hagyomány átírása, vagyis a Parti Nagy-prózatér ismert világa fellelhető abban a 2006-ban megjelenő elbeszéléskötetben, melyben „*felerősíti az erotikát, úgy, hogy közben lealacsonyítja a nyelv által*”.

Hogy hívják a novellák vissza-visszatérő alakját, a „*sok jóféle történet tudójá*t”?

* 1. Széppataki Róza
	2. Csora Rozália
	3. Szép Róza
1. „*Minden hájjal megkent szöveg*” – olvasható a 2011-ben megjelent Parti Nagy prózakötet fülszövegén. Részlet a műből: „*Nagy bánataimban, mit a zabálásom okoz, egyedül a zabálásom vigasztal meg. Kutyaharapást szőrével, ahogy a nép ajkán mondják.”*

Mi a címe a szórakoztató, jó humorú abszurd monológnak?

* 1. Az éhezés ártalmasságáról
	2. Az étkezés ártatlanságáról
	3. Az étkezés ártalmasságáról
1. A pontos műfaját a szerző sem tudja megmondani azoknak a „*magyabszurdok*nak”, amelyeket 2011 áprilisában kezdett írni az Élet és Irodalomban. Rá egy évre könyvalakban is megjelent, majd ezt követte még két újabb kötet, mely „*álmesék*ben” Parti Nagy Lajos „*becsatornázta az írói, állampolgári köz-érzetét*”. A három cím közül egyik nem eredeti Parti Nagy műcím.

Melyik?

* 1. Fülkeufória
	2. Full(k)Eufúria
	3. Fülkefor és vidéke
1. A három Moliẻre dráma közül melyiket modernizálta, „*maizálta*” Parti Nagy Lajos?
	1. Úrhatnám polgár
	2. A fösvény
	3. A képzelt beteg

**13+1.** Parti Nagy Lajos ötvenedik születésnapja alkalmából a költő által írt mesterszonettre tizennégy mai magyar költő írta meg köszöntő gyanánt a szonettkoszorú egyes darabjait. Mi a játékos hangvételű ünnepi kötetnek a címe?

1. Mindent összevéve
2. Mintakéve
3. Immár félretéve

Kérjük, adja meg nevét és elérhetőségét!